**JAVNI POZIV ZA DOSTAVU PONUDA ZA KUPNJU NEKRETNINE**

Temeljem odredbi zakona i Statuta društva Agromeđimurje d.d. Čakovec, OIB: 40122099785, Ruđera Boškovića 10, 40000 Čakovec (dalje u tekstu: Prodavatelj), Uprava Prodavatelja

**OGLAŠAVA PRODAJU IMOVINE PRIKUPLJANJEM PISANIH PONUDA**

**I. Predmet prodaje:**

1. Nekretnina STAMBENO-POSLOVNA ZGRADA I ZEMLJIŠTE-DVOR U ČAKOVCU, J. KOZARCA 15 na čkbr. 169/1 ukupne površine 364 čhv koju u naravi čine poslovni prostor u podrumu i prizemlju, povezan zavojitim stubištem, vezan za komunikaciju u prizemlju i gospodarsko dvorište u podrumu, koji se sastoji od lokala, garderobe, WC-a, te skladišta, ukupne površine 97,46 m2.a, a sve upisano u ZK uložak broj 11 E, Suvlasnički dio: 37/1000 ETAŽNO VLASNIŠTVO (E-8) katastarska općina 302813, ČAKOVEC, u vlasništvu Agromeđimurja d.d. Čakovec, Ruđera Boškovića 10, Čakovec, OIB: 40122099785.

**II. Prodajna cijena:**

1. Pozivaju se zainteresirani ponuditelji da dostave svoje ponude za nekretninu pobliže opisanu u točci 1. ovog Poziva. Nekretnina se prodaje isključivo kao cjelina.
2. Prodaja nekretnine iz točke 1. ovog poziva oglašava se po početnoj prodajnoj cijeni od 650.000,00 kn

**III. Rok predaje ponude:**

1. Rok za podnošenje ponuda je 28.03.2020. Danom predaje ponude smatra se dan zaprimanja Ponude na adresi sjedišta Prodavatelja, R. Boškovića 10, 40000 Čakovec,s naznakom "Ponuda za kupnju STAMBENO-POSLOVNE ZGRADE I ZEMLJIŠTA-DVOR U ČAKOVCU, J. KOZARCA 15“.
2. Prilikom dostave ponude potencijalni kupac dužan je u ponudi dostaviti kontakt podatke (ime firme, OIB, ime odgovorne osobe, adresa, broj telefona, broj telefaksa, e-mail adresu).
3. Ponuda se dostavlja isključivo na hrvatskom jeziku odnosno prevedena na hrvatski jezik po ovlaštenom sudskom tumaču, ako se radi o stranom investitoru.
4. Ponuda treba sadržavati ime i prezime, odnosno naziv, adresu i OIB ponuditelja; iznos ponuđene cijene iskazan u kunama; izvod iz sudskog registra za pravne, odnosno presliku osobne iskaznice ili putovnice za fizičke osobe.

**IV. Kriteriji izbora najbolje ponude:**

1. Osnovni kriterij za odabir najpovoljnije ponude je najviša ponuđena cijena i solventnost kupca.
2. Zakašnjele i nepotpune ili djelomične ponude neće se razmatrati.
3. Odluku o izboru najpovoljnije ponude donosi Uprava Prodavatelja.
4. U roku od osam (8) dana od primitka odluke o prihvaćanju najpovoljnije ponude s ponuditeljem čija je ponuda prihvaćena kao najpovoljnija sklopit će se ugovor o prodaji nekretnine. Najpovoljniji ponuditelj dužan je dostaviti odgovarajuće instrumente osiguranja plaćanja, sukladno uvjetima koje je ponudio.
5. Ukoliko izabrani ponuditelj ne sklopi ugovor u roku iz prethodne točke, smatra se da odustaje od ponude.
6. Troškove sastavljanja ugovora o prodaji nekretnine, kao i druge troškove u svezi prijenosa snosi kupac.
7. Zainteresirani ponuditelji imaju pravo uvida u prateću dokumentaciju i sve potrebne informacije u sjedištu Prodavatelja za sve vrijeme trajanja ovog Poziva.
8. Prodavatelj pridržava pravo poništenja natječaja odnosno ne prihvatiti niti jednu ponudu bez snošenja bilo kakve odgovornosti prema ponuditeljima.

**Za sve informacije i dogovor za obilazak nekretnine koja je predmet prodaje možete se obratiti:**
**Agromeđimurje d.d. Čakovec**

**Ruđera Boškovića 10**

Ured Uprave: Jelena Glavina
Telefon: +38540390825

 e-mail: jelena@agromedjimurje.hr

[www.agromedjimurje.hr](http://www.agromedjimurje.hr)